**ОБЩИНА ГУЛЯНЦИ**

**П РА В И Л Н И К**

**ЗА УСТРОЙСТВО И ДЕЙНОСТТА НА**

**ОБЩИНСКИ ФОНД „КУЛТУРА“**

РАЗДЕЛ I

## ОБЩИ ПОЛОЖЕННЯ

Чл. 1. Този Правилник урежда целите, задачите, устройството и дейността на Общински фонд „Култура“ – Гулянци.

Чл. 2. Фондът се създава и прекратява дейността си от Общински съвет гр. Гулянци.

Чл. 3. Общински фонд „Култура“ е на бюджетна сметка на разпореждане на кмета на община Гулянци.

Чл. 4. Фондът подпомага развитието на културата в община Гулянци като набира, управлява и разходва средства за провеждане на общинската политика в областта на културата.

Чл. 5. Общински фонд „Култура“ може да придобива недвижими имоти или вещи по решение на Общински съвет — Гулянци и чрез дарение или завещание.

Чл. 6. Община Гулянци осигурява условия за дейността на Фонда.

**РАЗДЕЛ II ЦЕЛ**

Чл.7. Общински фонд „Култура“ подпомага:

1. Културни прояви и инициативи с общинско, регионално, национално и международно значение.
2. Проучвания и научни изследвания в областта на културата.
3. Програми и проекти в сферата на културата.
4. Образователни програми и проекти в областта на културата.
5. Програми и проекти за разширяване участието на деца и младежи в дейности от областта на културата.
6. Професионалното и любителското изкуство.
7. Програми и проекти за проучване, опазване и популяризиране на културно- историческото наследство.
8. Сътрудничество с цел културен обмен със сродни организации в страната и чужбина.

## РАЗДЕЛ III

**ФИНАНСИРАНЕ ДЕЙНОСТТА** НА **ОБЩИНСКИ ФОНД „КУЛТУРА“**

Чл. 8. (1) Средствата на Фонда се набират от:

1. Национални и международни програми и проекти в областта на културата.
2. Дарения, завещания и спонсорство от български или чуждестранни физически или юридически лица.
3. От приходите от наеми от недвижими културни ценности — общинска собственост.
4. Други приходи, свързани със задачите и функциите на Фонда.
5. Средства от бюджета на Община Гулянци.

(2) Средствата на Общински фонд „Култура“ се изразходват за реализиране на дейностите по чл. 7 на настоящия Правилник.

Чл. 9. Средствата, от Общински фонд .,Култура" се планират и постъпват като бюджетен кредит в дейност ,.Други дейности по култура“.

Чл. 10. (1) Приходите по чл. 8 (1), т.3 — от наеми, получавани от обекти общинска собственост, които са недвижими културни ценности, се планират на базата на предвижданите нетни годишни постъпления по договори с наемателите и се ползват като бюджетен кредит.

(2) Приходите по чл. 8 (1), т.2 постъпват в партида „Дарения“ към Общински фонд „Култура“.

Чл. 11. (1) С бюджета на Община Гулянци се определят средствата за финансиране на дейността на Общински фонд „Култура“. Средствата се разходват по общия ред определен с този Правилник и подписаните договори с бенефициентите.

1. Управителния съвет на Общински фонд „Култура“ упълномощава председателя на Управителния съвет да предлага писмено на кмета на общината сума равна на неразпределените средства в края на отчетната година, да бъде включена в бюджета на фонд „Култура“ за следващата финансова година.

# Чл. 12. (1) За финансиране от Фонда могат да кандидатстват:

* 1. Организации, регистрирани като юридически лица по смисъла на Закона за юридическите лица с нестопанска цел, по Търговския закон или дружества по Закона за задълженията и договорите;
  2. Кооперации по Закона за кооперациите;
  3. Културни организации по Закона за закрила и развитие на културата;
  4. Физически лица - еднолични търговци по смисъла на Търговския закон, творци

- упражняващи свободна професия по смисъла на §1, т.29 от 3ДДФЛ в сферата на културата, които отговарят едновременно на следните условия: осъществяват за своя сметка професионална дейност; не са регистрирани като еднолични търговци; са самоосигуряващи се лица по смисъла на Кодекса за социално осигуряване или автори/съставители на книги, които упражняват или не упражняват свободна професия по смисъла на 3ДДФЛ;

# Кандидатите по точки 1, 3, 4 следва да имат седалище или постоянен адрес на

територията на Община Гулянци;

1. Кандидатите по Направление 1, 2 и 3 могат да са от друго населено място, при условие, че последните, при осъществяването на проекта ще включат творци, развиващи културна дейност на територията на Община Гулянци и/или проектът ще се реализира изцяло или частично на територията на Община Гулянци.

Чл. 13. (1) Общински фонд Култура обявява конкурсни сесии за подаване на предложения за финансиране.

1. Средствата от Общински фонд „Култура“ се предоставят при класиран проект, въз основа на сключен договор, подписан от председателя на УC и Кмета на Общината по надлежен ред.
2. Лица и организации, които разходват получените от Фонда средства не по предназначение, ги възстановяват с пълен размер.
3. Нямат право да кандидатстват лица и организации, санкционирани по реда на чл. 12 (3), както и такива, които не са отчели предходен текущ проект, финансиран от Общински фонд

„Култура“.

Чл. 14. (1) За финансиране от Фонда могат да кандидатстват лица, за които са налице следните обстоятелства:

* 1. не са в ликвидация или в производство по несъстоятелност;
  2. нямат финансови задължения към държавата или Община Гулянци, установени с влязъл в сила акт на компетентен орган, освен ако компетентният орган е допуснал разсрочване или отсрочване на задълженията;

# не са осъдени с влязла в сила присъда за престъпление против собствеността,

освен ако са реабилитирани;

* 1. не са подпомагани за същия проект по други програми на общината;
  2. са изпълнили всичките си задължения по предходно сключен по Фонда договор за финансиране;
  3. не са в конфликт на интереси с членове на комисиите по този правилник.

1. Изискванията по ал.1, т.3 се отнасят за лицата, които представляват кандидата и за членовете на неговите управителни и надзорни органи съгласно регистъра, в който е вписан кандидатът, ако има такъв, или документите, удостоверяващи правосубектността му.
2. Обстоятелствата по ал. 1, се декларират от кандидата при подаване на проектното предложение и се проверяват служебно.
3. При настъпване на промени в декларираните обстоятелства, кандидатът е длъжен да уведоми УC в 5 дневен срок от промяната.

**РАЗДЕЛ IV**

**ОРГАНИ ЗА УПРАВЛЕНИЕ**

Чл. 15. Орган на управление на целевите средства във Фонд „Култура” е **Управителен съвет**.

Чл. 16. (1) Членове на Управителния съвет не могат да бъдат лица, които са:

1. съдружници, акционери, членове на управителни и контролни органи или служители на юридически лица, подали документи за кандидатстване по Фонда;
2. свързани лица или такива, които имат родствени отношения по права или съребрена линия с лица, подали документи за кандидатстване по Фонда;
3. в конфликт на интереси.
4. За наличието или липсата на обстоятелства по ал. 1, членовете на Управителния съвет подписват декларация след получаване на списъка с подалите формуляри за кандидатстване юридически и физически лица и на всеки етап от процедурата, в случай, че настъпи промяна в декларираните обстоятелства.
5. Членовете на Управителния съвет са длъжни да не огласяват обстоятелства, които са узнали в процеса на своята работа.

Чл. 17. (1) Управителния съвет (наричан по надолу за краткост УC) се състои от постоянни и временни членове.

1. Постоянните членове на УC са 5 (пет) на брой, както следва:
   1. Заместник кмет по икономика, финанси и хуманитарни дейности;
   2. Един представител на ПК „**Образование, култура, здравеопазване, социална политика, вероизповедание, младежки и спортни дейности”** към Общински съвет;
   3. Представител от Общинска администрация;
   4. Представител от Общинска администрация от Дирекция „Бюджет и финанси и местни приходи“;
   5. Представител на HПO, определено от Община Гулянци и регистрирано в Община Гулянци, с дейност през последните 2 години.
2. Председател на УC е Заместник кмет;

(4) Председателят на УC провежда първото заседание в срок до един месец от решението от Общинския съвет за създаване на фонда.

(5) На своето първо заседание УC приема вътрешни правила за своята работа и избира зам.-председател и секретар.

Чл. 18. (1) Временни членове на Управителния съвет се определят, при необходимост, в зависимост от вида на постъпилите проекти и се назначават със Заповед на Кмета на Община Гулянци или упълномощено от него лице.

1. Мандатът на временните членове се определя със заповедта по ал.1.
2. За временни членове могат да бъдат избрани експерти с опит в сферата на културата и/или с висше образование, както и представители на държавни и/или общински културни институции.
3. Временните членове не могат да участват с проект в сесията, която оценяват.

Чл. 19. Член на УC може да бъде освободен преди изтичане на мандата му:

1. По негово искане**;**
2. При трайна невъзможност да изпълнява задълженията си повече от три месеца;
3. Ако отпадне основанието за утвърждаването му;
4. След влязла в сила присъда за умишлено престъпление;
5. При смърт.

Чл. 20. (1) УC ръководи дейността на Общински фонд „Култура“, като приема:

1. Правила за организация на работата си.
2. Решения за провеждане на конкурси за финансиране на проекти, съгл. чл. 7.
3. Критерии и условия за отпускането на средства от Фонда.
4. Годишен доклад за дейността на Общински фонд „Култура“, план-сметка за приходите и разходите по Фонда и включването им в общинския бюджет.
5. Други решения, свързани с управлението на Фонда.
6. Управителния съвет заседава в присъствието на най-малко две трети от състава си. Решенията се вземат с обикновено мнозинство с повече от половината от общия брой на присъстващите.
7. За своята работа УC води протоколи, които се подписват от всички присъствали членове.
8. Управителния съвет може да заседава неприсъствено, чрез технически средства за връзка. Решенията се вземат с мнозинство от повечето от половината от общия брой на неговите членове. На заседанието се осъществява видеозаснемане за нуждите на протоколирането на заседанието, като записът е за служебно ползване. След изготвяне на окончателен протокол той се предоставя по електронен път на членовете на Управителния съвет, които имат възможност в тридневен срок да представят бележки. След този срок Протоколът се подписва от председателя на Управителния съвет.
9. Членовете на УC не получават възнаграждения.
10. Мандатът на Управителния съвет е 2(две) години от датата на избора.

Чл. 21. Председателят на Управителния съвет:

* 1. Представлява Общински фонд „Култура“.
  2. Свиква и ръководи заседанията на УC.
  3. Подписва договорите за предоставяне на средствата.
  4. Внася за разглеждане от Управителния съвет предложения за отпускане на средствата от Общински фонд „Култура“, придружени с обосновка, в съответствие с определените изисквания и критерии за финансиране.
  5. Внася за утвърждаване от Общинския съвет годишен отчет за дейността на Фонда по набирането и управлението на средствата. Както и внася предложение пред кмета на общината, остатъкът от неразпределените средства по договорите да се включи към бюджета на Общински фонд „Култура“ за следващата финансова година.

Чл. 22. Организационно-административното обслужване на Фонда се осъществява от служителите в съответните отдели и дирекции на Община Гулянци.

Чл. 23. В срок до 31 март, председателят на Управителния съвет на Общински фонд „Култура“ внася за приемане в Общинския съвет годишния отчет за дейността на Фонда.

**РАЗДЕЛ V**

**ОТЧЕТНОСТ НА ФИНАНСИРАНИТЕ ПРОЕКТНИ ПРЕДЛОЖЕНИЯ И МОНИТОРИНГ**

Чл. 24. Финансираната по реда на настоящия правилник организация или индивидуален артист отчита предоставените финансови средства, съгласно условията и сроковете на сключените договори.

Чл. 25. Разходите по осъществяване на проектното предложение се считат за допустими и се приемат, когато отговарят едновременно на следните условия:

* + 1. Да са законосъобразни;
    2. Да са извършени за дейности, предмет на договора сключен с Община Гулянци;
    3. Да са извършени срещу разходооправдателни документи - фактури или други документи с еквивалентна доказателствена стойност, съгласно националното законодателство;
    4. Да са действително извършени и платени в срока на договора;
    5. Да са извършени в съответствие с принципите за добро финансово управление и при търсене на икономически най-целесъобразно разходване на средствата.

Чл. 26. Община Гулянци и УC упражняват контрол върху изразходването на средствата, отпуснати от Фонда, като имат право да изискват всички необходими счетоводни документи, информация за дейността по проекта, както и да извършват проверки на място.

Чл. 27. Мониторингът върху осъществяването на проектите, се осъществява от служители при Община Гулянци.

ЗАКЛЮЧИТЕЛНИ РАЗПОРЕДБИ

§ 1. Правилникът се приема на основание чл. 36, ал. 1 от Закона за закрила и развитие на културата, във връзка с чл. 21, ал. 2 от Закона за местното самоуправление и местната администрация.

§ 2. Правилникът за устройството и дейността на Общински фонд „Култура“ влиза в сила от деня на приемането му (приет с решение № ......... по протокол №. от

.....................г. на заседание на Общинския съвет).